**ДОКУМЕНТАЦИЯ**

**за участие в конкурс за избор на обслужващи банки на**

**„Индустриални терени и складове” ЕАД**

На основание с чл.28,ал.1 от Правилника за прилагане на закона за публичните предприятия и Вътрешни правила за избор на изпълнител за предоставяне на финансови услуги от кредитни/финансови институции, „Индустриални терени и складове” ЕАД набира оферти за избор на изпълнител за предоставяне на финансови услуги.

Предметът на настоящата процедура е избор на финансови/кредитни институции (обслужващи банки) за предоставяне на финансови услуги за нуждите на „Индустриални терени и складове” ЕАД.

Целта на процедурата е Възложителят да избере пет финансови институции, които да обслужват дейността на „Индустриални терени и складове” ЕАД за срок от 2 (две) години, считано от датата на подписване на договора, тъй като дружеството попада в приложното поле на правилата за концентрация, уредени в чл.28, ал.1 от Правилника за прилагане на закона за публичните предприятия съгласно който нетната експозиция на публичното предприятие към една кредитна институция не може да надвишава 25 на сто от общия размер на паричните средства на публичното предприятие /възложител/. Обектът на услугата не се дели на обособени позиции и участниците следва да участват за изпълнение на цялата поръчка.

**І. Изисквания към участниците:**

Всеки участник трябва да притежава квалификация и опит, изисквани от **Възложителя,** и да може да ги докаже посредством представяне на документи (информация), изброени в настоящата покана.

До участие в процедурата ще бъдат допуснати участници, които отговарят на следните изисквания, а именно:

* Подадена оферта – по образец към настоящата документация (Приложение 1);
* Кредитната институция да е регистрирана и лицензирана по смисъла на ЗКИ – доказва се със заверено копие на разрешение/лиценз, издаден от БНБ за извършване на банкова дейност, съгласно чл.15 от Наредба №2 от 22 декември 2006 г. за лицензите, одобренията и разрешенията, издавани от БНБ по Закона за кредитните институции, и заповед или друг документ на БНБ за извършване на дейност;
* Кредитната институция да изпълнява напълно изискванията на Регламент (ЕС) 575/2013, Директива 2013/36/ЕС и надзорните изисквания на БНБ за Общата капиталова адекватност.
* Размерът на собствения капитал на банката да бъде не по-малък от 100 млн. лв. към последното приключило тримесечие на 2022 г. – доказва се с декларация по образец;
* Липса на клаузи от страна на банката за задължително използване на съпътстващи услуги, за които не съществува икономическа необходимост от страна на „Индустриални терени и складове” ЕАД – доказва се с декларация по образец;
* Документ, удостоверяващ последния актуален кредитен рейтинг на финансовата институция, присъден от агенция (Moody’s, S&P, Fitch, БАКР), регистрирана в Комисията за финансов надзор /КФН/ или Европейския орган за ценни книжа и пазари (ЕОЦКП), съгласно Регламент №1060/2009 на Европейския Парламент и на Съвета на Европа.
* Банката да представи копие от документ за регистрация или единен идентификационен код /ЕИК/, съгласно чл.23 от Закона за търговския регистър;
* Банката да представи декларация за отсъствие на обстоятелствата по образец, а при подписване на договора с участник, определен за изпълнител – с документ от съответните компетентни органи, удостоверяващи липсата на обстоятелства по точка 3 от декларацията;
* Банката да предоставя индивидуално корпоративно банкиране – това обстоятелство да се впише в заявлението;
* Общи условия на кандидата.

**От участие в процедурата ще бъдат отстранени участници:**

* чиито оферти не отговарят на предварително поставените условия в тази документация;
* не са представили някой от документите, съгласно изискванията на настоящата покана и след като е бил допълнително изискан от Възложителя, като срокът за представяне на допълнителните документи не може да е по-малък от 3 /три/ работни дни.

**ІІ. Изисквания към офертите:**

Всеки участник може да представи само една оферта, съгласно изискванията на настоящата покана. Офертата се представя по образец, посочен по-долу.

Не се приема за участие и се връща незабавно на съответния участник офертата, която:

* е постъпила в незапечатан или прозрачен плик;
* е постъпила в нарушена цялост;
* е постъпила след изтичане на крайния срок

Пакетът документи, включени в офертата на участника, следва да бъдат номерирани и подвързани по такъв начин, че да не позволява последващо добавяне на документи след отварянето на офертата.

Офертите за участие в конкурса за избор на финансови институции /обслужващи банки/ на „Индустриални терени и складове” ЕАД**, е необходимо да съдържат:**

1.Видове и характеристики на финансовите услуги:

1.2. Свободни парични средства – депозити, разполагаеми средства, които е възможно да бъдат пласирани по депозитни или други банкови сметки;

1.3. Платежни и свързани услуги, в т.ч. управление на разплащателни и други сметки, инкасо и др.

1.4. Финансиране – оборотни, инвестиционни и други кредити, гаранции и др.

1.5. Сделки с финансови инструменти по чл. 3, т.2 от Закона за пазарите на финансови инструменти, включително валутни сделки, операции за хеджиране на риска и др.

2. Критерии и подходи за формиране и присвояване на оценка.

2.1. Критерият за оценка на офертите е икономически най-изгодната оферта.

2.2. Икономически най-изгодната оферта се определя въз основа на комплексна оценка на офертата съгласно два вида показатели – неколичествени и количествени, с фиксирани относителни тегла, както следва:

2.2.1. Неколичествени показатели с обща относителна тежест в крайната оценка в размер 40 на сто:

а) Развитие на клонова мрежа – брой клонове; срок за обслужване на плащанията – преводи в лева чрез Бисера и преводи в лева чрез Рингс, като срокът и за двете е както в часове, така и в минути; Актуален дългосрочен рейтинг на банката, присъден от агенция за кредитен рейтинг;

2.2.2. Количествени показатели с обща относителна тежест в крайната оценка в размер 60 на сто.

а) За групата финансови услуги „Свободни парични средства – депозити” – предложени лихвени условия (лихвен %, такси, комисионни и др.), срочност, обем, валута, условия при предсрочно прекратяване и др.;

б) За групата финансови услуги „Платежни и свързани услуги” – такси и комисионни при осъществяването на различните разплащания (местни и международни, инкасо услуги и др.), лихвени условия и др.;

в) За групата финансови услуги „Финансиране” – лихвени условия, срочност, такси и комисионни, вид и размер на обезпечение, предвидени санкции и др.;

2.3. При избор на кредитна или финансова институция за предоставяне на финансовите услуги, посочени в точка 1, се прилагат показателите и относителната им тежест, посочени в точка 2.2.

2.4 Комплексната оценка (КО) на офертите се определя по следната формула: КО=НП\*0.4+КП\*0.6 , където общата оценка по неколичествени критерии (НП) и количествени критерии (КП) е умножена по съответната относителната тежест в комплексната оценка

Офертите ще бъдат разгледани и оценени, като ще бъде определена икономически най-изгодната оферта на основание комплексна оценка, формирана от сборната оценка от придобитите точки по отделни показатели, в две групи показатели – неколичествени и количествени.

Във връзка с гореизложеното, ще бъдат изискани оферти и документи, съдържащи информация по изброените показатели, както следва:

|  |  |  |
| --- | --- | --- |
|  | **Неколичествени показатели**  /тежест **40%** при изчисляване на комплексната оценка/ | **НП**  **/ точки/** |
| **1.** | Развитие на клонова мрежа – брой клонове | до **20** точки |
| **2.** | Срок за обслужване на плащанията:  2.1 – превод в лева чрез БИСЕРА - в часове и минути; 30 т.  2.2- превод в лева чрез РИНГС - в часове и минути; 10 т. | до **40** точки |
| **3.** | Актуален дългосрочен рейтинг на банката, присъден от агенция за кредитен рейтинг:  - за най-високо ниво - ААА до АА- или Ааа до Аа3 или еквивалентно - **40** **т**;  - за А+ до А- или А1 до А3 или еквивалентно - **30 т**.;  - за BBB+ до ВВВ- или Baa1 до Baa3 или еквивалентно –**20 т**.;  - за ВВ+ до ВВ- или Ba1 до Ba3 или еквивалентно – **10 т**. ;  - за В+ до В- или B1 до B3 или еквивалентно – **5 т**. ;  .- за по-ниски нива – по преценка на оценителната комисия, съобразно представените документи- **3т.** | до **40** точки |
| **Общо** **неколичествени показатели** | | **100 точки** |
|  |  |  |
|  | **Количествени показатели**  / тежест **60%** при изчисляване на комплексната оценка/ | **КП**  **/ точки/** |
| **1.** | **Депозитна сметка в лева** |  |
| 1.1. | Лихвен процент по 3-месечен депозит в лева | до **5** точки |
| 1.2. | Лихвен процент по 6-месечен депозит в лева | до **10** точки |
| 1.3. | Лихвен процент по 1-годишен депозит в лева | до 20 точки |
| 1.5. | Лихвен процент при предсрочно прекратяване | до **5** точки |
| **2.** | **Разплащателна сметка в лева** |  |
| 2.1. | Лихвен процент по разплащателна сметка | до **15** точки |
| 2.2. | Такса за поддържане на разплащателна сметка | до **15 точки** |
| **3.** | **Междубанкови преводи** |  |
| 3.1 | Електронно банкиране – в т.ч.:  3.1.1 Такса за нареден междубанков превод в лева-до 5 т.;  3.1.2 Такса за нареден междубанков превод в лева към администратор на публични вземания с едноредово платежно нареждане чрез БИСЕРА-до 1 т.  3.1.3.Такса за нареден междубанков превод в лева чрез РИНГС –до 2 т.  3.1.4 Такса за нареден междубанков превод в лева чрез РИНГС към администратор на публични вземания с едноредово платежно нареждане-до 2 т. | **До 10 точки** |
| 3.2. | Междубанкови преводи в лева на гише в банката в т.ч.:  3.2.1 Такса за нареден междубанков превод в лева - до 7 т.  3.2.2.Такса за нареден междубанков превод в лева към администратор на публични вземания с едноредово платежно нареждане чрез БИСЕРА- до 2 т.  3.2.3.Такса за нареден междубанков превод в лева чрез РИНГС - до 4 т.  3.2.4. Такса за нареден междубанков превод в лева чрез РИНГС към администратор на публични вземания с едноредово платежно нареждане -до 2т. | **до 15 точки** |
| **4.** | **Предоставени кредити /** овърдрафт в лева на служители - преференциален лихвен процент, такси за отпускане и обслужване на потребителски кредит, овърдрафт и ипотечни кредити. | **До 5 точки** |
| **Общо** **количествени показатели** | | **100 точки** |

**Комплексната оценка (КО) на офертите се определя по следната формула: КО=НП\*0.4+КП\*0.6 , където общата оценка по неколичествени критерии (НП) и количествени критерии (КП) е умножена по съответната относителната тежест в комплексната оценка.**

Крайният срок за подаване на оферти за участие в конкурс за избор на обслужващи банки на „Индустриални терени и складове” ЕАД е до **17:00 ч. на 04.05.2023 г.** Офертите се подават на адрес – **гр. Божурище 2227, Индустриален парк “София –Божурище“, ул. „Валери Петров“ №8, за „Индустриални терени и складове” ЕАД,** тел: 0893 667 618 – Радина Стефанова

Всяка оферта се подава в непрозрачен, запечатан и надписан плик. Върху плика трябва да бъде отбелязана следната информация:

* Име и адрес на Възложителя;
* Име, адрес, телефон и факс, електронен адрес на участника;
* Следното обозначение: **„За участие в конкурс за избор на обслужващи банки на „Индустриални терени и складове” ЕАД.**

Пликът съдържа документите, доказващи изискванията на Възложителя и документ за упълномощаване при наличие на представителство, при подписване на офертата.

При приемане офертата на участника се издава изходящ номер, а във входящия регистър се отбелязват следните данни: пореден номер, дата и час на получаване на офертата.

До изтичане на срока за подаване на офертите, всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата.

При представени оферти от по-малко от 5 /пет/ кандидата ще бъде проведен повторен конкурс съгласно чл. 28, ал.1 от ППЗПП.

Срокът на валидност на офертите е минимум 24 месеца /двадесет и четири/ месеца от датата на подаване на офертите.

Участниците, избрани за изпълнители, ще бъдат уведомени писмено и ще бъдат поканени за сключване на договор. Договорът се сключва по образец на съответната банка и е за срок от 2 /две/ години, считано от датата на неговото подписване.

Подробна информация за конкурса за предоставянето на финансови услуги може да се получи от интернет сайта на ИТС ЕАД: [www.isw.bg](http://www.isw.bg) раздел „Уведомления“ и на интернет страницата на ЕСК на капитала на „Индустриални терени и складове“ ЕАД – „Национална компания индустриални зони“ ЕАД: www.nciz.bg,

Всички въпроси следва да се изпращат на електронна поща: [eparksofia@abv.bg](mailto:eparksofia@abv.bg)

Информация може да се получи на тел: 0894 728 010 – относно финансови въпроси, лице за контакт Лидия Любенова, и тел 0893 667 618 – Радина Стефанова, относно други въпроси

**Айсехел Руфи**

**Изпълнителен директор**

**„Индустриални терени и складове” ЕАД**

###### Приложение № 1

###### **Образец**

##### О Ф Е Р Т А

##### за предоставяне на финансови услуги на

##### „Индустриални терени и складове” ЕАД

### От

/наименование на участника по регистрация/

ЕИК\_\_\_\_\_\_\_\_\_\_\_\_\_\_\_, със седалище и адрес на управление\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Адрес за кореспонденция\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Телефон, факс и e-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Представлявано от \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/три имена представляващия и длъжност/

Чрез \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/три имена и длъжност на упълномощеното лице, ако офертата не е подписана от представляващия/

**Уважаеми изпълнителен директор,**

##### След като се запознахме с поканата за участие в процедура за избор на изпълнител за предоставяне на финансови услуги на „Индустриални терени и складове” ЕАД, гр. Божурище, ИП „София-Божурище“, ул. В. Петров № 8, критериите за оценка, условията за участие и изискванията към кандидатите, заявяваме, че желаем да участваме в конкурс за избор на обслужващи банки на „Индустриални терени и складове” ЕАД и предлагаме на Вашето внимание следната оферта:

1. Оферта по неколичествени показатели:

|  |  |  |
| --- | --- | --- |
|  | **Неколичествени показатели**  /тежест **40%** при изчисляване на комплексната оценка/ | **НП** |
| **1.** | Развитие на клонова мрежа – брой клонове |  |
| **2.** | Срок за обслужване на плащанията:  2.1 – превод в лева чрез БИСЕРА - в часове и минути;  2.2- превод в лева чрез РИНГС - в часове и минути; |  |
| **3.** | Актуален дългосрочен рейтинг на банката, присъден от агенция за кредитен рейтинг:  - за най-високо ниво - ААА до АА- или Ааа до Аа3 или еквивалентно - **40** **т**;  - за А+ до А- или А1 до А3 или еквивалентно - **30 т**.;  - за BBB+ до ВВВ- или Baa1 до Baa3 или еквивалентно –**20 т**.;  - за ВВ+ до ВВ- или Ba1 до Ba3 или еквивалентно – **10 т**. ;  - за В+ до В- или B1 до B3 или еквивалентно – **5 т**. ;  .- за по-ниски нива – по преценка на оценителната комисия, съобразно представените документи-**2т.** |  |
| **Общо** **неколичествени показатели** | |  |
|  |  |  |
|  | **Количествени показатели**  / тежест **60%** при изчисляване на комплексната оценка/ | **КП** |
| **1.** | **Депозитна сметка в лева** |  |
| 1.1. | Лихвен процент по 1-месечен депозит в лева |  |
| 1.2. | Лихвен процент по 3-месечен депозит в лева |  |
| 1.3. | Лихвен процент по 6-месечен депозит в лева |  |
| 1.5. | Лихвен процент при предсрочно прекратяване |  |
| **2.** | **Разплащателна сметка в лева** |  |
| 2.1. | Лихвен процент по разплащателна сметка |  |
| 2.2. | Такса за поддържане на разплащателна сметка |  |
| **3.** | **Междубанкови преводи** |  |
| 3.1 | Електронно банкиране – в т.ч.:  3.1.1 Такса за нареден междубанков превод в лева-до 5 т.;  3.1.2 Такса за нареден междубанков превод в лева към администратор на публични вземания с едноредово платежно нареждане чрез БИСЕРА-до 1 т.  3.1.3.Такса за нареден междубанков превод в лева чрез РИНГС –до 5 т.  3.1.4 Такса за нареден междубанков превод в лева чрез РИНГС към администратор на публични вземания с едноредово платежно нареждане-до 3 т. |  |
| 3.2. | Междубанкови преводи в лева на гише в банката в т.ч.:  3.2.1 Такса за нареден междубанков превод в лева - до 4т.  3.2.2.Такса за нареден междубанков превод в лева към администратор на публични вземания с едноредово платежно нареждане чрез БИСЕРА- до 1точка  3.2.3.Такса за нареден междубанков превод в лева чрез РИНГС - до 4т.  3.2.4. Такса за нареден междубанков превод в лева чрез РИНГС към администратор на публични вземания с едноредово платежно нареждане -до 2т. |  |
| **4.** | **Предоставени кредити /** овърдрафт в лева на служители - преференциален лихвен процент, такси за отпускане и обслужване на потребителски кредит, овърдрафт и ипотечни кредити. |  |
| **Общо** **количествени показатели** | |  |

2. Декларираме, че настоящата оферта е със срок на валидност 24 (двадесет и четири) месеца.

1. По определените от Вас неколичествени показатели, прилагаме следните документи:

3.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и т.н.

*/Участниците представят документи, по тяхна преценка, удостоверяващи обстоятелства, които следва да бъдат установени, съгласно условията на процедурата, както и включващи показатели, предложения и доказателства, които ще бъдат оценявани, в съответствие с определените неколичествени критерии за оценка/.*

Дата \_\_\_\_\_\_\_\_\_\_\_\_\_\_ Подпис, печат

Име на представляващия/упълномощеното лице

Длъжност

Приложение №2

ДЕКЛАРАЦИЯ

за отсъствие на обстоятелства

Долуподписаният / -ната.................................................................., ЕГН...........................,

Лична карта №......................................, постоянен адрес:..........................., в качеството ми на ........................ / длъжност/ на.............................................. / наименование на участника/, участник в конкурс за избор на обслужващи банки на „Индустриални терени и складове” ЕАД

**ДЕКЛАРИРАМ:**

1. Не съм лишен/а от право да упражнявам определена длъжност;
2. Не съм осъден с влязла в сила присъда[[1]](#footnote-1) за:

2.1.) престъпление против финансовата, данъчната, или осигурителната система, включително за изпиране на пари по чл.253 – 360 от НК;

2.2.) подкуп по чл.301 – 307 от НК;

2.3.) участие в организирана престъпна група по чл.321 и 321а от НК;

2.4) престъпление против собствеността по чл.194 -217 от НК;

2.5) престъпление против стопанството по чл.219 – 252 от НК;

3.) Представляваното от мен дружество:

3.1.) не е обявено в несъстоятелност;

3.2.) не е в производство по ликвидация и не се намира в подобна процедура съгласно националните закони и подзаконови нормативни актове;

3.3.) няма парични задължения към държавата или община по смисъла на чл.162,ал.2 от ДОПК, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социално осигуряване или данъци съгласно правните норми на държавата, в която дружеството е установено;

4.) Не съм свързано лице по смисъла[[2]](#footnote-2) на §1,т.1 от Допълнителните разпоредби на Закона за предотвратяване и установяване на конфликт на интереси с Възложителя/ Съвета на директорите на „Индустриални терени и складове” ЕАД /или със служители на ръководна длъжност в неговата организация;

5.) За мен лично и представляваното от мен юридическо лице не са налице обстоятелствата по чл.21 и чл.22 от Закона за предотвратяване и установяване на конфликт на интереси.

Известна ми е, че за деклариране на неверни данни нося наказателна отговорност по чл.313 от НК.

.......................2023 г. Декларатор..........................................

Приложение №3

ДЕКЛАРАЦИЯ

за конфиденциалност

Долуподписаният / -ната.................................................................., ЕГН...........................,

Лична карта №......................................, постоянен адрес:..........................., в качеството ми на ........................ / длъжност/ на.............................................. / наименование на участника/, участник в конкурс за избор на обслужващи банки на „Индустриални терени и складове” ЕАД

**ДЕКЛАРИРАМ:**

Няма да използвам и оповестявам пред трети лица сведения и факти, станали ми известни при участие в конкурса за избор на обслужващи банки на „Индустриални терени и складове” ЕАД, представляващи производствена и търговска тайна на дружеството.

.....................2023 г. Декларатор:....................................

Приложение №4

ДЕКЛАРАЦИЯ

за

коефициент на общата капиталова адекватност на размера на собствения капитал и липса на клаузи за допълнителни услуги

Долуподписаният / -ната.................................................................., ЕГН...........................,

Лична карта №......................................, постоянен адрес:..........................., в качеството ми на ........................ / длъжност/ на.............................................. / наименование на участника/, участник в конкурс за избор на обслужващи банки на „Индустриални терени и складове” ЕАД

**ДЕКЛАРИРАМ:**

1. Представляваната от мен банка изпълнява напълно изискванията на Регламент (ЕС) 575/2013, Директива 2013/36/ЕС и надзорните изисквания на БНБ за Общата капиталова адекватност.
2. Размерът на собствения капитал на представляваната от мен банка към последното приключило тримесечие на 2022 г. е в размер на ...............................;
3. В случай, че представляваната от мен банка бъде избрана за изпълнител в настоящата процедура, при изпълнение на договорените дейности няма да поставям клаузи и условия за задължително използване на съпътстващите услуги, за които не съществува икономическа необходимост от страна на „Индустриални терени и складове” ЕАД.

Известна ми е, че за деклариране на неверни данни нося наказателна отговорност по чл.313 от НК.

..............2023 г. Декларатор..........................................

Приложение № 5

ДЕКЛАРАЦИЯ СЪГЛАСИЕ

ЗА СЪБИРАНЕ, ИЗПОЛЗВАНЕ И

ОБРАБОТВАНЕ НА ЛИЧНИ ДАННИ

Долуподписаният/ата…………………………………………………….....................................................................................ЕГН…………………л. к. №……………….издадена на …..........……...от.....…..….....….…......

**ДЕКЛАРИРАМ:**

Съгласен/а съм „Индустриални терени и складове” ЕАД да събира, съхранява и обработва личните ми данни, които предоставям във връзка с участието ми в конкурсна процедура за избор на обслужващи банки на „Индустриални терени и складове” ЕАД.

Запознат/а съм с :

• Целта и средствата на обработка на личните ми данни – записани в Политика по защита на личните данни на „Индустриални терени и складове” ЕАД;

• Доброволният характер на предоставяне на данните и последиците от отказа за предоставянето им;

• Правото на достъп и коригиране на събраните данни;

С настоящата декларация декларирам съгласие за съхранение и обработка на личните ми данни при спазване на разпоредбите на Закона за защита на личните данни.

Дата: .......................... Декларатор:.…………………..

гр. София

/*Подпис/*

1. [↑](#footnote-ref-1)
2. 1 Изискванията се прилагат за:

   Събирателно дружество-всеки съдружник, освен ако в дружествения договор не е предвидено управлението и представителството да се осъществява от друго лице;

   Командитно дружество – неограничено отговорните съдружници;

   Дружество с ограничена отговорност – управителя;

   Акционерно дружество – членовете на управителния съвет, СД – овластени да представляват дружеството, или всички членове на УС, СД – ако няма овластени членове

   Командитно дружество с акции – изпълнителните членове на СД;

   Във всички останали случаи – лицата овластени да представляват участника

   2 Свързани лица са – съпрузите, или лицата, които се намират във фактическо съжителство, роднини по права линия, по съребрена линия – до четвърта степен, включително и роднини по сватовство – до втора степен включително, както и физически и юридически лица, с които лицето, заемащо публична длъжност, се намира в икономически или политически зависимости, които пораждат основателни съмнения в неговата безпристрастност и обективност. [↑](#footnote-ref-2)